Jyväskylä yliopistossa Informaatioteknologia tiedekunnassa on kehitetty n 5 vuoden ajan uudenlaista avoimen lähdekoodin oppimisalustaa TIMiä (The Interactive Material). TIM voitti mm. oppilaitossarjan keväällä 2019 pidetyssä eEemeli-kilpailussa.

TIMin idea on että opettajat voivat itse ja yhdessä tuottaa uudenlaista oppimateriaalia, jossa teoria ja interaktiiviset tehtävät yhdistyvät yhdeksi kokonaisuudeksi. Tampereella ja Jyväskylässä on jo menossa pilottihankkeita lukion matemaattis-luonnontieteellisen oppimateriaalin tekemiskesi TIMiin.

Tällainen yhteinen oppimateriaalituotanto olisi hyvä apu tavoitteessa kohti maksutonta toisen asteen koulutusta. TIMin ansiosta kuka tahansa opettaja voi osallistua minkä tahansa alan materiaalin tuotantoon. TIM on ollut jo vuosia aktiivikäytössä Informaatioteknologian tiedekunnassa ja se on saanut kovasti kiitosta opiskelijoilta materiaalialustana.

TIMin tavoite on tehdä digitaalisella oppimateriaalille se, mitä esimerkiksi Word on tehnyt paperidokumenttien tuottamiselle. Verkkopohjaisena järjestelmänä TIMin käyttöön ei tarvita mitään muuta kuin kännykkä, tabletti tai tietokone.

Esittelisimme mielellämme teille mahdollisuuksia ja ajatuksiamme siitä, miten ilmaista toisen asteen koulutusta voitaisiin tukea.

TIMin esittelysivun löytää osoitteesta

<https://tim.jyu.fi/view/tim/TIM-esittely>

TIMillä yli 9000 käyttäjää, siellä on kymmeniä kursseja ja yli 22000 dokumenttia.